SET Index ถึงจุดต่ำสุดแล้วหรือยัง? - FINNOMENA
26 ส.ค. 2560

จาก Update ล่าสุดใน Tradernomics เมื่อวันที่ 1 ธ.ค. เรื่อง “SET Index อ่อนกว่าคาด ขาขึ้น อาจต้องรอไปก่อน?” สรุปตอนท้ายบทความ ผมมีมุมมองว่า “ขาขึ้น อาจต้องรอไปก่อน” ซึ่งมาวันนี้ ภาพนั้น ถือว่ามีส่วนจริง แต่ที่ทำให้ใครหลายคนเริ่มกังวลเพิ่มขึ้นก็คือ ลงมาขนาดนี้ มันถึงจุดที่ควรซื้อแล้วหรือยัง?
ตลาดหุ้นโลกค่อนข้างผิดหวังกับ 2 ประเด็นหลักๆ สิ่งนี้ กระทบกับ Sentiment หรือบรรยากาศการลงทุนพอสมควร นั้นก็คือ ผลการประชุมของ ECB และ OPEC ซึ่งทุกท่านน่าจะทราบผลไปกันแล้วนะครับ
ส่งผลลบยังไง?
การที่ ECB ประกาศขยายวงเงิน QE น้อยกว่าคาด — ส่งผลให้ค่าเงิน EUR ดีดกลับมาแข็งค่าระยะสั้น เกิดความผันผวนในตลาดค้าเงิน และรวมถึงตลาดหุ้นยุโรปทันที
การที่ OPEC ไม่ลดกำลังการผลิต แถมเพิ่มเพดานกำลังการผลิตอีกต่างหาก — ส่งผลให้ราคาน้ำมันปรับตัวลดลงต่อเนื่อง เนื่องจาก Supply ยังคงล้น และน่าจะยังคงอยู่ในระดับสูงในปีหน้า เพราะว่าอิหร่าน ก็จะกลับมาผลิตเพิ่มเช่นกัน
  พอค่าเงิน EUR แข็งค่า เงินบาทก็อ่อนเมื่อเทียบกับ EUR ก็มีเงินไหลออกจากไทย
พอราคาน้ำมันดิ่งลง หุ้นกลุ่มพลังงานก็กดดัน SET Index ให้ขึ้นยาก
ไม่ใช่แค่นั้น ประเด็นการขาดธรรมาภิบาลของบริษัทหนึ่งใน SET50 ก็สร้างความไม่พอใจให้กับนักลงทุนสถาบันจำนวนหนึ่ง แห่เทขายปรับลดพอร์ตหุ้นตัวนี้เมื่อเปิดวันทำการแรกของสัปดาห์ แถมว่า SET Index โดนกดจากประเด็นเรื่องการเจรจาประมูล 4G ของกลุ่ม ICT มาตั้งแต่กลางเดือน พ.ย. ภาพของ SET Index เลยยิ่งกลายเป็นว่า หาเหตุผลในการขึ้นได้น้อยลงไปทุกที
  จากกราฟ Weekly Chart ของ SET Index จะเห็นสัญญาณที่น่ากังวลก็คือ สัปดาห์นี้ หากปิดต่ำกว่า 1,320 จุด MACD จะให้สัญญาณ Sell Signal ในกราฟรายสัปดาห์
และพอดูเหตุการณ์แบบนี้ในอดีต จะพบว่า ถ้า SET Index ได้ Buy Signal ครั้งแรกหลังจากเข้า Downtrend มาซักระยะ แล้วไม่สามารถยกตัวผ่านเส้น “ศูนย์” ได้ อย่างช่วงปลายปี 2013
พบว่า SET Index มีโอกาสจะจบรอบด้วยการ พยายามทำ New Low
… โอกาสที่เราจะเห็น SET Index ต่ำกว่า 1,292.14 จุด นั้นมีสูงขึ้นเรื่อยๆนะครับ ส่วนที่จะลงไปถึง 1,205 จุด ที่เคยทำไว้ตอนต้นปี 2014 รึเปล่า ยังคงต้องรอดูกันต่อไป
ผมพาไปดูความถูกแพงของ SET Index ประกอบการพิจารณาอีกด้าน จะพบว่า ตอนนี้ P/E SET Index (Historical) ถือว่าแพงสุดในรอบหลายๆปีทีเดียว
จากรูปด้านล่าง จะเห็นว่า ค่า Trailing P/E ของ SET Index ณ ปัจจุบันอยู่ที่ 22.87x ซึ่งถือว่าอยู่ในโซนที่แพงสุดในรอบร่วมๆ 6 ปี
ซึ่งสาเหตุที่ค่า P/E มันพุ่งขึ้นมาแรงขนาดนี้ ก็เรื่องเดียวเลยครับ กำไรสุทธิของบริษัทในตลาด ออกมาต่ำกว่าไตรมาสก่อนๆค่อนข้างมาก  นักวิเคราะห์ผิดหวังไปตามๆกัน
การที่ค่า P/E จะสามารถปรับตัวลดลงมาได้ มีอยู่ 2 ทางเลือกครับ
กำไรสุทธิต่อหุ้น (EPS) ของตลาดหุ้นไทย ต้องปรับตัวดีขึ้นในอนาคต
ตลาดหุ้น ต้องปรับตัวลงมาด้วยตัวมันเอง
ถึงตรงนี้ ก็ต้องวิเคราะห์ดีๆนะครับ คุณว่า ค่า P/E จะลงมาด้วยสาเหตุอะไร? หรือว่าจะเทรดมันไปแพงๆแบบนี้ปีหน้าก็ยังไหว?
ในมุมของผม เห็นแบบนี้ พอร์ตเราก็ไม่ควรมีหุ้นไทยเกินกว่า 20-30% แล้วครับ ใครเกินนั้นก็แนะนำให้ลดพอร์ตลงมาให้เบาๆ ถือเงินสดเยอะๆหน่อย รอดูสัญญาณ น่าจะดีกว่า
สำหรับขา Short ใน SET50 Futures ก็ถือว่าเก็บกำไรตามระบบมาได้คำใหญ่ๆ เพราะ S50z15 ลงมาลึกๆจริง แถมหลุดแนวรับที่ผมเขียนโพสอัพเดทคราวที่แล้วที่ให้ไว้ที่ 840 จุด ด้วย
จุดต่ำสุดเดิมของ S50Z15 ในเดือน ส.ค. อยู่ที่ 824 จุด ดูทรงแล้ว มีโอกาสทดสอบ แถมมีโอกาสหลุดลงไปต่ำกว่านั้นเพื่อทำ New Low จบรอบอีกด้วย
ขาลงรอบนี้ ไม่ว่าจะหยุดตรงไหน จะเป็นโอกาสซื้อของนักลงทุนทั้ง 3 Period สั้น กลาง และ ยาว นะครับ
ติดตามอัพเดทกับผมได้เรื่อยๆใน Tradernomics by FINNOMENA
แท็ก:
แชร์บทความ:
ผู้เขียน
Mr.Messenger
"ชยนนท์ รักกาญจนันท์ หรือ รู้จักกันในนามแฝงในเว็บบอร์ดพันทิพย์ ห้องสินธร ว่า “Mr.Messenger” เจ้าของ Blog http://iammrmessenger.com ปัจจุบันปฏิบัติหน้าที่เป็นผู้บริหารสูงสุดสายงาน Wealth Management และ กรรมการบริหาร บลน.ฟินโนมีนา"